બોલિવૂડમાં ડેબ્યૂ કરતાં પહેલા ભૂમિકા ચાવલા સાઉથમાં ફેમસ બની ચૂકી હતી. સલમાન ખાનની બ્લોકબસ્ટર ફિલ્મ ‘તેરે નામ’થી તેણે ડેબ્યૂ કર્યું હતું. જોકે, તે પણ સલમાન ખાન સાથે મળેલી ડેબ્યૂની તકને ઝડપી શકી નહોતી. ‘તેરે નામ’ પછી ભૂમિકા ચાવલા અનેક બોલિવૂડ ફિલ્મ્સમાં જોવા મળી પણ આખરે તેનું કરિયર બોલિવૂડમાં ફ્લોપ જ રહ્યું. છેલ્લે ભૂમિકા ચાવલા સુશાંત સિંહ રાજપૂત સ્ટારર ‘એમ.એસ.ધોની- ધ અનટોલ્ડ સ્ટોરી’માં જોવા મળી હતી. જોકે, ભૂમિકા સાઉથની ફિલ્મ્સમાં ઘણું જ સારૂ પ્રદર્શન કરી રહી છે. ભૂમિકાએ યોગ ગુરૂ સાથે લગ્ન કર્યા છે અને તેને ત્રણ વર્ષનો દીકરો પણ છે.